Aidu (Põltsamaa)

Aidu on küla Jõgeva maakonnas Põltsamaa vallas.

Enne Eesti omavalitsuste haldusreformi 2017. aastal kuulus küla Pajusi valda.

Küla asub Jõgeva–Põltsamaa maantee ääres. 

Aidus on omapärase ehituslaadiga kõrtsihoone, Vabadussõja mälestusmärk Aidu võidualtar, külalistemaja ja korvpalliväljak (ehitati 2009).

Aidu Lasteaed-Algkool ja Aidu raamatukogu asuvad Aidu lähedal Vägari külas.

Ajalugu
18. sajandi kaartide järgi oli küla nimi Aito ja seal asus kõrts.

4. jaanuari 1919 peetud Aidu lahing oli üks Eesti Vabadussõja murdepunkte, millega peatati bolševike rünnak Põltsamaale. Sündmust meenutab Aidu võidualtar.

2. augustil 1941 toimus Tapiku raba servas Udukülas massimõrv, milles hukkus 17 relvitut meest ümberkaudsetest küladest. Ohvrid maeti järgmisel päeval Aidu Vabadussõja samba juurde ühishauda. Sündmuse mälestuseks on Paduveres mälestuskivi.

Vaata ka
 Põdra sovhoos

Viited

Põltsamaa vald
Jõgeva maakonna külad